cyanic-selkie/wikianc huggingface dataset:
ইসলামে সমকামিতা
আধুনিক ব্যাখ্যা
Faisal Kutty, a professor of Islamic law at Indiana-based Valparaiso University Law School and Toronto-based Osgoode Hall Law School, commented on the contemporary same-sex marriage debate in a March 27, 2014, essay in the Huffington Post. He acknowledged that while Islamic law iterations prohibits pre- and extra-marital as well as same-sex sexual activity, it does not attempt to "regulate feelings, emotions and urges, but only its translation into action that authorities had declared unlawful". Kutty, who teaches comparative law and legal reasoning, also wrote that many Islamic scholars have "even argued that homosexual tendencies themselves were not haram [prohibited] but had to be suppressed for the public good". He claimed that this may not be "what the LGBTQ community wants to hear", but that, "it reveals that even classical Islamic jurists struggled with this issue and had a more sophisticated attitude than many contemporary Muslims". Kutty, who in the past wrote in support of allowing Islamic principles in dispute resolution, also noted that "most Muslims have no problem extending full human rights to those—even Muslims—who live together 'in sin'". He argued that it therefore seems hypocritical to deny fundamental rights to same-sex couples. Moreover, he concurred with Islamic legal scholar Mohamed Fadel in arguing that this is not about changing Islamic marriage (nikah), but about making "sure that all citizens have access to the same kinds of public benefits".
Some modern day Muslim scholars, such as Scott Siraj al-Haqq Kugle, argue for a different interpretation of the Lot narrative focusing not on the sexual act but on the infidelity of the tribe and their rejection of Lot's Prophethood. According to Kugle, "where the Qur'an treats same-sex acts, it condemns them only so far as they are exploitive or violent." More generally, Kugle notes that the Quran refers to four different levels of personality. One level is "genetic inheritance." The Qur'an refers to this level as one's "physical stamp" that "determines one's temperamental nature" including one's sexuality. One the basis of this reading of the Qur'an, Kugle asserts that homosexuality is "caused by divine will," so "homosexuals have no rational choice in their internal disposition to be attracted to same-sex mates." Kugle argues that if the classical commentators had seen "sexual orientation as an integral aspect of human personality," they would have read the narrative of Lot and his tribe "as addressing male rape of men in particular" and not as "addressing homosexuality in general." Kugle furthermore reads the Qur'an as holding "a positive assessment of diversity." Under this reading, Islam can be described as "a religion that positively assesses diversity in creation and in human societies," allowing gay and lesbian Muslims to view homosexuality as representing the "natural diversity in sexuality in human societies." A critique of Kugle's approach, interpretations and conclusions was published in 2016 by Mobeen Vaid.
In a 2012 book, Aisha Geissinger writes that there are "apparently irreconcilable Muslim standpoints on same-sex desires and acts," all of which claim "interpretative authenticity." One of these standpoints results from "queer-friendly" interpretations of the Lot story and the Quran. The Lot story is interpreted as condemning "rape and inhospitality rather than today's consensual same-sex relationships."
Abdessamad Dialmy in his 2010 article, "Sexuality and Islam," addressed "sexual norms defined by the sacred texts (Koran and Sunna)." He wrote that "sexual standards in Islam are paradoxical." The sacred texts "allow and actually are an enticement to the exercise of sexuality." However, they also "discriminate . . . between heterosexuality and homosexuality." Islam's paradoxical standards result in "the current back and forth swing of sexual practices between repression and openness." Dialmy sees a solution to this back and forth swing by a "reinterpretation of repressive holy texts."
Some Islamic & Western scholars argue that in the course of the Quranic Lot story, homosexuality in the modern sense is not addressed, but that the destruction of the "people of Lot" was a result of breaking the ancient hospitality law and sexual violence, in this case the attempted rape of men. -->
রাজেন্দর সিংহ ভাদু
রাজেন্দর সিংহ ভাদু একজন ভারতীয় জনতা পার্টির রাজনীতিবিদ এবং রাজস্থান বিধানসভায় রাজস্থানের সুরতগড় বিধানসভা কেন্দ্রের প্রতিনিধিত্ব করা সদস্য ছিলেন।
আবুল মনসুর মুহম্মদ আবু মুসা
আবুল মনসুর মুহম্মদ আবু মুসা যিনি মনসুর মুসা নামে পরিচিত। একজন বাংলাদেশি সাহিত্যিক যিনি বাংলা একাডেমির মহাপরিচালক ছিলেন।
কর্মজীবন
মনসুর মুসা ঢাকা বিশ্ববিদ্যালয়ের বাঙলা বিভাগের অধ্যাপক ছিলেন। আধুনিক ভাষা ইনষ্টিটিউট-এর পরিচালক ছিলেন তিনি। তিনি দুই মেয়াদে বাংলা একাডেমীর মহাপরিচালক ছিলেন।
সাহিত্য চর্চা
মনসুর মুসা মানুষের ভাষা-সমস্যা সম্পর্কে তিনি বহু প্রবন্ধ লিখেছেন। তুর্কীভাষা আন্দোলন, শ্রীলঙ্কার ভাষা-সমস্যা, আসামের ভাষাদাঙ্গা, বাঙলা ভাষা ও রাজনীতি, প্রাথমিক স্তরের পাঠ্যপুস্তকের ভাষাতাত্ত্বিক মূল্যায়ন ইত্যাদি গবেষণামূলক প্রবন্ধ প্রকাশিত হয়েছে।
গ্রন্থ
তার উল্লেখযোগ্য প্রকাশিত গ্রন্থের মধ্যে রয়েছে: -
মিস আর্থ ইন্ডিয়া
মিস আর্থ ইন্ডিয়া বা মিস ইন্ডিয়া আর্থ হল ভারতীয় নারীদের দেওয়া একটি খেতাব, যিনি মিস আর্থে ভারতের প্রতিনিধিত্ব করেন, যা একটি বার্ষিক, আন্তর্জাতিক সুন্দরী প্রতিযোগিতা যা পরিবেশ সচেতনতা প্রচার করে।  বর্তমানে যে জাতীয় প্রতিযোগিতার মাধ্যমে মিস আর্থের জন্য ভারতীয় প্রতিনিধিকে বেছে নেয় তা হলো মিস ডিভাইন বিউটি অফ ইন্ডিয়া।
ইতিহাস
২০০১ সালে শুরু হওয়ার পর থেকে ভারত মিস আর্থ প্রতিযোগিতায় অংশগ্রহণ করছে। ২০০১ থেকে ২০১৩ পর্যন্ত, মিস আর্থ -এ ভারতের প্রতিনিধিরা ফেমিনা মিস ইন্ডিয়া (১৯৬৪ সালে প্রতিষ্ঠিত একটি সুন্দরী প্রতিযোগিতা) দ্বারা নির্বাচিত হতেন। ফেমিনা মিস ইন্ডিয়া স্পনসর করেছে ফেমিনা, টাইমস গ্রুপ দ্বারা প্রকাশিত একটি মহিলাদের ম্যাগাজিন।
২০০২ থেকে, ফেমিনা মিস ইন্ডিয়ার তৃতীয় বিজয়ীকে মিস ইন্ডিয়া এশিয়া প্যাসিফিক ইন্টারন্যাশনাল থেকে ফেমিনা মিস ইন্ডিয়া আর্থ নামে পরিবর্তন করে নতুন মিস আর্থ প্রতিযোগিতায় ভারতের প্রতিনিধি মনোনীত করা হয় এবং একজন ফাইনালিস্টকে মিস ইন্টারন্যাশনাল -এ পাঠানো হয়। ২০০৭ থেকে ২০০৯ পর্যন্ত, তিনজন করে বিজয়ী মিস ইউনিভার্স, মিস ওয়ার্ল্ড এবং মিস আর্থ -এ গিয়েছিলেন। ২০১০ সালে, আই অ্যাম শি-মিস ইউনিভার্স ইন্ডিয়া মিস ইউনিভার্স প্রতিযোগিতায় ভারতের প্রতিনিধি পাঠানোর অধিকার অর্জন করে। ফেমিনা মিস ইন্ডিয়ার প্রথম বিজয়ী মিস ওয়ার্ল্ডে, দ্বিতীয় বিজয়ী মিস আর্থে এবং তৃতীয় বিজয়ী মিস ইন্টারন্যাশনালে অংশগ্রহণের জন্য মনোনীত হন। ২০১৩ সালে, টাইমস গ্রুপ মিস ইউনিভার্সে ভারতের প্রতিনিধি পাঠানোর অধিকার ফিরে পায় এবং মিস ইউনিভার্স (মিস ডিভা) এর জন্য একটি নতুন প্রতিযোগিতা চালু করে। পরের বছর, মিস আর্থ ইন্ডিয়া মিস ডিভা প্রতিযোগিতায় দ্বিতীয় খেতাব পান।
দ্য ডেইলি টক
thumb|250px|দ্য ডেইলি টক, ডিসেম্বর (২০০৫) দ্য ডেইলি টক ইংরেজি ভাষায় ব্ল্যাকবোর্ডে লিখিত একটি দৈনিক পত্রিকা। সবচেয়ে গুরুত্বপূর্ণ খবরগুলো প্রতিদিন হাতে লিখে প্রকাশিত হচ্ছে এই কাগজে। এটি লাইবেরিয়ার রাজধানী মনরোভিয়ার টাবম্যান বুলেভার্ডে অবস্থিত। নিউ ইয়র্ক টাইমসের তথ্য মতে এটি মনরোভিয়ার সর্বাধিক পঠিত পত্রিকা কারণ মনরোভিয়ার অধিকাংশের কাছেই টাকার সল্পতা থাকাতে তারা গতানুগাতিক সংবাদ মাধ্যমের দেখা পায় না।
২০০০ সালে এই ব্ল্যাকবোর্ড পত্রিকাটি প্রতিষ্ঠা করেন '''আলফ্রেড জে. স্যারলিফ'''। তিনিই এই দৈনিকের একমাত্র প্রকাশক, সম্পাদক ও প্রতিবেদক। তিনি মনে করেন যুদ্ধ পরবর্তী লাইবেরিয়া একটি তথ্য সম্বৃদ্ধ দেশে পরিনত হবে এবং তিনি সহজে জনগনের কাছে তথ্য পৌঁছে দেওয়ার জন্যই পত্রিকাটি চালু করেন। পত্রিকাটির অধিকাংশ খবর সংগ্রহ করা হয় প্রতিদিনের গতানুগাতিক সংবাদপত্র ও কিছু স্বেচ্ছাসেবকের মাধ্যমে। ডেইলি টক পত্রিকাটি পাঠকেরা বিনামূল্যে পড়তে পারে ও মাঝে মাঝে কোন উপহার বা মোবাইল ফোন প্রিপেইড কার্ডকে গ্রহণ করা হয় খরচ চালানোর জন্য। এছাড়া স্যারলিফের নিজস্ব একটি নির্দেশনা বাক্স আছে পত্রিকাটির সাথে। যেখানে তিনি পত্রিকাটির পাঠক ও অনুসারীদের বিভিন্ন দিকনির্দেশনামূলক কথা লিখে থাকেন।
স্যারলিফ পত্রিকাটির পাশেই একটি ছোট ঘর স্থাপন করেছেন যেটাকে তিনি তার অফিস হিসেবে ব্যবহার করেন। চার্লস টেইলরের শাসন আমলে সরকারি সৈন্যরা একবার পত্রিকাটির অফিস ভেঙ্গে দিয়েছিল এবং স্যারলিফকে জেলে পাঠিয়েছিল কারণ স্যারলিফ টেইলরের সমালোচনা করে একটি লেখা প্রকাশ করেছিলেন। পরবর্তীতে মনরোভিয়ার জণগনের সহায্যে তিনি পুনরায় তার পত্রিকাটি চালু করেন ২০০৫ সালে, রাষ্ট্রপতি নির্বাচনের ঠিক এক সপ্তাহ আগে।
বুকের ভিতর আগুন
বুকের ভিতর আগুন ১৯৯৭ সালের একটি বাংলাদেশী চলচ্চিত্র। এতে মুখ্য চরিত্রে অভিনয় করেছেন সালমান শাহ, শাবনূর, ফেরদৌস আহমেদ ও রাজীব সহ আরও অনেকে।    এটি চিত্রনায়ক ফেরদৌস অভিনীত এবং মুক্তিপ্রাপ্ত প্রথম চলচ্চিত্র।
সঙ্গীত
ছবিটির সঙ্গীত পরিচালনা করেছেন নূর মান্নান। গানের কথা লিখেছেন কামরুজ্জামান কাজল, মিল্টন খন্দকার ও আহমেদ রিজভি।
কিশোর কুমার
কিশোর কুমার (৪ আগস্ট, ১৯২৯ – ১৩ অক্টোবর, ১৯৮৭) ছিলেন ভারতীয় গায়ক, গীতিকার, সুরকার, অভিনেতা, চলচ্চিত্র পরিচালক, চিত্রনাট্যকার এবং রেকর্ড প্রযোজক। সাধারণত তিনি ভারতীয় চলচ্চিত্র শিল্পের সর্বাধিক সফল এবং চলচ্চিত্রের সর্বশ্রেষ্ঠ নেপথ্য গায়ক হিসেবে বিবেচিত হন। কিশোর কুমারের চার অদ্ভুত কাহিনী:-কিশোর কুমার ৪ আগস্ট ৪ টার সময় জন্ম গ্রহণ করেন এবং ৪র্থ সন্তান। তিনি জীবনে ৪ টি বিয়ে করেন, চলচ্চিত্র জীবনে ৪টি বাংলা চলচ্চিত্রে অভিনয় করেন। এর পাশাপাশি,তিনি বেশিরভাগ কাজগুলোই মূলত রাহুল দেব বর্মণ এবং বাপ্পী লাহিড়ীর সঙ্গীত পরিচালনায় করেছেন। ভারতীয় সঙ্গীত ইতিহাসে কিশোর কুমার হলেন এক উজ্জ্বল নক্ষত্রের মতো।
কিশোর কুমার বিভিন্ন ভারতীয় ভাষায় গান গেয়েছিলেন, যার মধ্যে রয়েছে বাংলা, হিন্দি, মারাঠি, অসমীয়া, গুজরাটি, কন্নড়, ভোজপুরি, মালয়ালম, ওড়িয়া, এবং উর্দু। এছাড়াও তিনি তার ব্যক্তিগত গান সংকলনেও বিভিন্ন ভাষায় গান গেয়েছেন, বিশেষত তার বাংলায় গাওয়া গানগুলি সর্বকালের ধ্রুপদী গান হিসেবে বিবেচিত হয়েছে। তিনি ৮ বার শ্রেষ্ঠ পুরুষ নেপথ্য গায়কের জন্য ফিল্মফেয়ার পুরস্কার জিতেছেন এবং একই বিভাগে সর্বাধিক ফিল্মফেয়ার পুরস্কার বিজয়ের রেকর্ড করেছেন। তাকে মধ্যপ্রদেশ সরকার কর্তৃক লতা মঙ্গেশকর পুরস্কার প্রদান করা হয় এবং তার নামে হিন্দি চলচ্চিত্রে অবদানের জন্য কিশোর কুমার পুরস্কার প্রদান চালু করে।
সাধারণত গায়ক হিসাবে তাকে দেখা হলেও তিনি হিন্দি চলচ্চিত্র জগতের একজন গুরুত্বপূর্ণ অভিনেতাও ছিলেন। তার অভিনীত বিখ্যাত কয়েকটি হাস্যরসাত্মক চলচ্চিত্রের মধ্যে রয়েছে বাপ রে বাপ (১৯৫৫), চলতি কা নাম গাড়ি (১৯৫৮), হাফ টিকিট (১৯৬২), পড়োশন (১৯৬৮), হাঙ্গামা (১৯৭১), পেয়ার দিবানা (১৯৭৩), বাড়তি কা নাম দাড়ি (১৯৭৪)। এছাড়া অন্যান্য চলচ্চিত্রের ভিতর রয়েছে নোকরি, বন্দী, দূর গগন কি ছাঁও মে, দূর কা রাহি প্রভৃতি। তবে তিনি তাঁর প্রথম জীবনে গায়ক হিসেবে ততটা সাফল্য অর্জন করতে পারেননি যতটা তাঁর পাওয়া উচিত ছিল। তবুও তিনি অভিনেতা হিসেবে যথেষ্ট সুনাম ও মর্যাদা লাভ করেছিলেন। তিনি সুদক্ষ অভিনেতা হওয়া সত্ত্বেও অভিনয় বস্তুটি অতটাও পছন্দ করতেন না। তাঁর সবচেয়ে প্রিয় জিনিস ছিল সঙ্গীত
পারিবারিক ইতিহাস
রাঢ়ী ব্রাহ্মণ গাঙ্গুলী পরিবারের আদি বাসস্থান সম্পর্কে নিশ্চিত তথ্য পাওয়া যায় না৷ তবে পরিবারের বিভিন্ন সদস্যের মতে গাঙ্গুলীদের আদি বাসস্থান হিসাবে পশ্চিমবঙ্গের কৃষ্ণনগর, পূর্ববঙ্গের বরিশাল ও মেহেরপুর- এই তিনটি জায়গার নাম পাওয়া যায়৷
প্রাথমিক জীবন
কিশোর কুমার মধ্যপ্রদেশের খান্ডোবাতে বাঙালি গাঙ্গুলী (গঙ্গোপাধ্যায়) পরিবারে জন্মগ্রহণ করেন। তার বাবা কুঞ্জলাল গাঙ্গুলী ছিলেন একজন উকিল। তার মায়ের নাম ছিল গৌরী দেবী। কুঞ্জলাল জীবিকার তাগিদে মধ্য প্রদেশে চলে যান। কিশোর কুমারের জন্মনাম ছিল আভাস কুমার গাঙ্গুলী। চার ভাই বোনের ভিতর কিশোর ছিলেন সর্বকনিষ্ঠ। সবথেকে বড় ছিলেন অশোক কুমার তারপর সীতা দেবী। তারপর অনুপ কুমার আর অনুপ কুমারের থেকে পাঁচ বছরের ছোট ছিলেন কিশোর কুমার।
পঞ্চাশের দশকের সাফল্য
কিশোর কুমারের অভিনয় খুব একটা পছন্দ ছিল না। তিনি গান গাইতেই চাইতেন। কিন্তু তার গানের কোন ধরাবাঁধা শিক্ষা ছিল না। দাদা অশোক কুমারের ফিল্ম জগতে অনেক পরিচিতি থাকার ফলে কিশোর বেশ কিছু চলচ্চিত্রে অভিনয়ের সুযোগ পান কিন্তু সেগুলিতে দর্শকদের মনে তেমন সাড়া জাগাতে পারেননি। তবে এই চলচ্চিত্রগুলোয় তিনি গান গাইবার সুযোগ পেতেন। এই প্রাথমিক অবস্থায় তিনি কুন্দন লাল সায়গলের নকল করে গাইতেন। পরে শচীন দেব বর্মনের পরমর্শে তিনি নিজের গাইবার কায়দা পাল্টান এবং এমন এক গাইবার কায়দা উদ্ভাবন করেন যা সেই সময়ের অপর প্রধান দুই গায়ক মহম্মদ রফি এবং মুকেশের থেকে সম্পূর্ণ আলাদা। তার গানের বৈশিষ্ট্য ছিল গলাকে ভেঙে গান গাওয়া যা আগে কখনও শোনা যায়নি। তবে এই কায়দা খুবই জনপ্রিয় হয়। পঞ্চাশের দশকের শেষ দিকে তিনি একজন প্রতিষ্ঠিত কমেডি নায়ক হিসাবে জনপ্রিয় হন। তার অভিনয়ের কায়দা ছিল অন্যদের থেকে সম্পূর্ণ আলাদা। সেই সময়ের প্রবল জনপ্রিয় এবং ক্ষমতাশালী তিন নায়ক - রাজ কাপুর, দেব আনন্দ এবং দিলীপ কুমার বলিউড শাসন করা সত্ত্বেও কিশোর কুমার নিজের এক পৃথক জায়গা তৈরি করতে সক্ষম হন। পঞ্চাশের দশকের শেষ দিকে তিনি ছিলেন এক প্রবল ব্যস্ত, সফল নায়ক এবং গায়ক। এছাড়াও তিনি সুরকার, গীতিকার এবং প্রযোজকের ভূমিকাও পালন করতে লাগেন। শচীনদেব বর্মন ছাড়াও আরেক সুরকার যিনি কিশোরের সঙ্গীত প্রতিভা বুঝতে পেরেছিলেন তিনি হলেন খেমচাঁদ প্রকাশ। খেমচাঁদ প্রকাশের সুর জিদ্দি চলচ্চিত্রের গান গেয়ে কিশোর গায়ক হিসাবে পায়ের নিচে মাটি পান। এছাড়া অন্যান্য সুরকার যেমন রবি এবং দুই বিশিষ্ট গীতিকার - মজরু সুলতানপুরি ও শৈলেন্দ্র কিশোরের ভক্ত হয়ে ওঠেন। এই সময়ের তার গায়ক হিসাবে অন্যতম চলচ্চিত্রগুলোর মধ্যে আছে পেয়িং গেস্ট (১৯৫৭), চলতি কা নাম গাড়ি (১৯৫৮), তিন দেবিয়াঁ।
ষাটের দশকের পথ চলা
এই সময়কালে কিশোরকুমারের বেশকিছু চলচ্চিত্র ব্যবসায়িকভাবে অসফল হয়ে পড়ে, এই সময় তিনি পাকাপাকিভাবে গানের জগতে নিজেকে যুক্ত করে ফেলেন মনে রাখার মত। মুনিমজি (১৯৬২), গাইড (১৯৬৫) এবং জুয়েল থিফ (১৯৬৭) চলচ্চিত্রতিনটিতে তার গাওয়া গান তুমুল জনপ্রিয়তা পেয়ে যায়।
চরম সাফল্য
১৯৬৯ সালে শক্তি সামন্ত'র আরাধনা শুভমুক্তি পায়। এই চলচ্চিত্রের নায়ক ছিলেন রাজেশ খান্না। রাজেশ খান্নার জন্য এই চলচ্চিত্রে কিশোর তিনটি গান গেয়েছিলেন - ‘কোরা কাগজ থা ইয়ে মন মেরা’ লতা মঙ্গেশকরের সঙ্গে -আর দুটি হোলো- রূপ তেরা মস্তানা এবং ‘মেরে সপনো কি রানী’। তিনটি গানই বিপুল জনপ্রিয়তা পায় এবং কিশোর কুমারের সঙ্গীতজীবনকে আবার উপরে উঠিয়ে দেয়। এই চলচ্চিত্রে রূপ তেরা মস্তানা গানের জন্য কিশোর প্রথম বার শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার পান।
পরবর্তী বছরগুলোতে কিশোর গায়ক হিসাবে ব্যাপক সাফল্যতা লাভ করেন। সে সময়ে বলিউডে প্রতিষ্ঠিত সব নায়ক যেমন রাজেশ খান্না, শশী কাপুর, ধর্মেন্দ্র, রণধীর কাপুর, সঞ্জীব কুমার এবং দেব আনন্দের জন্য তিনি গান গেয়েছেন। এই সময়ে শচীন দেব বর্মণ এবং রাহুল দেব বর্মণের সুরে তিনি প্রচুর কালজয়ী গান গেয়েছেন। রাহুল দেব বর্মনের সুরে তিনি বোম্বে টু গোয়া চলচ্চিত্রতে প্রথমবারের জন্য অমিতাভ বচ্চনের জন্য গান করেন। ১৯৭৩ সালে অমিতাভের 'অভিমান' চলচ্চিত্রের জন্য তার গানগুলি জনপ্রিয় হয়। এরফলে পরবর্তী মেগাস্টার অমিতাভের নেপথ্য গায়ক হিসাবে তিনি নিজেকে প্রতিষ্ঠিত করেন।
কিশোরের এই সাফল্যের পরে বলিউডের অন্য সুরকারেরাও তাকে নিজেদের প্রধান গায়ক হিসাবে বেছে নিতে বাধ্য করে। এঁদের মধ্যে প্রধান ছিলেন লক্ষ্মীকান্ত পেয়ারেলাল জুটি। গীতিকার আনন্দ বক্সী সুরকার লক্ষ্মীকান্ত পেয়ারেলাল এবং কিশোরকুমার জুটি বেশ কিছু রাজেশ খান্নার চলচ্চিত্রের জন্য অনবদ্য সঙ্গীত উপহার দেন। যেমন দাগ, রোটি, হাথি মেরে সাথি। লক্ষ্মীকান্ত পেয়ারেলালের সুরেই কিশোর ও মোহাম্মদ রফি একসাথে গান করেন এবং কিশোর ও লতা মঙ্গেশকরের বেশ কিছু ভাল দ্বৈত গান তৈরি হয়।
কিশোর কুমার এবং সুরকার কল্যাণজী-আনন্দজী জুটিও বেশ কিছু হিট গান উপহার দেন। যেমন ধর্মাত্মা, লাওয়ারিস, কাবিলা, জনি মেরা নাম, ডন, কাগজ, সফর, মুকাদ্দর কা সিকন্দর প্রভৃতি চলচ্চিত্রের গান। সত্তর এবং আশির দশক জুড়ে কিশোরের জয়যাত্রা অব্যাহত থাকে। নতুন অল্পবয়েসি নায়ক যেমন ঋষি কাপুর এবং সঞ্জয় দত্তের জন্যও তিনি সফল গান উপহার দেন। রাহুলদেব বর্মনের সুরেই যে তিনি সবথেকে বেশি জনপ্রিয় গান গেয়েছেন তাতে কোন সন্দেহ নেই। রাহুল এবং কিশোর জুটির কিছু অনবদ্য চলচ্চিত্রের নাম হল শোলে, ওয়ারান্ট, হীরা পান্না, শরীফ বদমাশ, আঁধি, রকি, দ্য বার্নিং ট্রেন, আপকি কসম, আপনা দেশ, ধরম করম, টক্কর, সীতা অর গীতা, জোশিলা, কসমে বাদে, রামপুর কা লক্ষ্মণ, কালিয়া, গোলমাল প্রভৃতি। নতুন সুরকার যেমন রাজেশ রোশন এবং বাপ্পী লাহিড়ী'র সুরেও তিনি বেশ কিছু হিট গান গেয়েছেন। রাজেশ রোশনের সুরে দো অর দো পাঁচ, দুসর আদমি, মনপসন্দ, এবং বাপ্পী লাহিড়ী'র সুরে নমক হালাল এবং শরাবী চলচ্চিত্রের গান উল্লেখযোগ্য। তার পুরো কর্মজীবনে কিশোর আটবার শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার পুরস্কার পান।
বাংলা গান এবং চলচ্চিত্র
হিন্দির পাশাপাশি তিনি প্রচুর জনপ্রিয় বাংলা চলচ্চিত্র সহ বাংলা আধুনিক গানও গেয়েছেন। উত্তম কুমারের জন্য তার প্লেব্যাক করা উল্লেখযোগ্য ছবির ভিতর রয়েছে রাজকুমারী, অমানুষ, আনন্দ আশ্রম এবং ওগো বধূ সুন্দরী। একটি বাংলা ছবি লুকোচুরি তে তিনি নায়কের অভিনয় এবং গান করেছেন। সত্যজিৎ রায়ের দু'টি চলচ্চিত্র চারুলতাএবং ঘরে বাইরের জন্য তিনি রবীন্দ্র সঙ্গীত গেয়েছিলেন। বাংলা চলচ্চিত্রের বিখ্যাত দুই নায়ক প্রসেনজিৎ এবং তাপস পালের কেরিয়ারের দুই উল্লেখযোগ্য হিট যথাক্রমে অমর সঙ্গী এবং গুরুদক্ষিণা র জন্যও তিনি প্লেব্যাক করেছিলেন। কেরিয়ারের শেষদিকে কিশোর কুমার হেমন্ত মুখোপাধ্যায়ের তত্ত্বাবধানে রবীন্দ্রসঙ্গীতের অ্যালবাম রেকর্ড করেন। কিশোর কাজের সূত্রে বম্বেতে থাকলেও তিনি ছিলেন একজন খাঁটি বাঙালি। শোনা যায়, তিনি নাকি বাঙালি খাবার খেতে বেশী পছন্দ করতেন। প্রত্যেক পুজোতে তিনি অ্যালবাম প্রকাশ করতেন। বিশেষত তার এই পুজো অ্যালবামের গানগুলো বাংলায় অন্যতম সুপারহিট বলে পরিগণিত হয়। তার এই গানগুলো এখনও পর্যন্ত ততটাই জনপ্রিয় আছে। এখনও এই গানগুলো বিভিন্ন পুজো প্যান্ডেলে না বাজলে মনে হয়না দুর্গাপূজা এসেগেছে। কিশোর কুমারের গান বাংলা সঙ্গীতজগতের অবিচ্ছেদ্য অঙ্গ। বাঙালির সংষ্কৃতির সঙ্গে ওতপ্রোতাবে জড়িয়ে রয়েছেন কিশোর কুমার। তার উদাত্ত কণ্ঠ মাধুর্য্য বাঙালিকে এখনও মুগ্ধ করে রেখেছে।
ব্যক্তিগত জীবন
কিশোর কুমার চারবার বিয়ে করেছেন। রুমা গুহঠাকুরতা (১৯৫০-১৯৫৮), মধুবালা (১৯৬০-১৯৬৯), যোগিতা বালী (১৯৭৫-১৯৭৮) এবং লীনা চন্দাভারকর (১৯৮০-১৯৮৭)। কিশোরের প্রথম পুত্র (রুমা গুহ ঠাকুরতার সাথে) অমিত কুমার একজন বিখ্যাত গায়ক। যোগিতা বালিকে পরে মিঠুন চক্রবর্তী বিবাহ করেন। কিশোর কুমারের প্রথম স্ত্রী রুমা গুহ ঠাকুরতা এবং কিশোর কুমারের সুযোগ্য সন্তান অমিত কুমার তার বাবার মত সাফল্য না পেলেও বেশ কিছু কালজয়ী হিন্দি ও বাংলা সুপারহিট গান উপহার দিয়েছেন। কিশোরের ছোট ছেলে সুমিত কুমার (লীনা চন্দাভারকরের সাথে) একজন গায়ক হবার চেষ্টা চালাচ্ছেন।
মৃত্যু
অক্টোবর ১৩, ১৯৮৭ সালে মাত্র ৫৮ বছর বয়সে ভারতের এই জনপ্রিয় শিল্পীর মৃত্যু ঘটে।তাকে হত্যা করে মেরে ফেলা হয়ে😭।
প্রভাব
হিন্দি চলচ্চিত্রের সঙ্গীতের উপর তার প্রভাব এখনও বিশাল ও ব্যাপক। বর্তমান কালের প্রতিষ্ঠিত অনেক গায়ক যেমন কুমার শানু, অভিজিৎ, বাবুল সুপ্রিয়, অমিত কুমার প্রায় সকলেই তাদের কেরিয়ারের প্রথম দিকে কিশোরের গানগুলোক অনুকরণ বা নকল করে গাইতেন। তার গানের এখনও খুব ভাল বাজার। তার গানের পুনঃনির্মাণ এবং পুনঃমিশ্রণ বাজারে প্রচুর বিক্রি হয়। তার গাওয়া গানগুলো এখনও সঙ্গীতপ্রেমী মানুষদের কাছে অনুপ্রেরণা। এখনও অনেক শিল্পী তার গাওয়া গানগুলোকে নকল করার চেষ্টা করে। হিন্দি ও বাংলা ভাষার গানে তিনি নতুন এক যুগের সূচনা করেন। সর্বোপরি এখনও পর্যন্ত হিন্দি ও বাংলা ভাষার সঙ্গীতজগতে তার প্রভাব ব্যাপক। তিনি ছিলেন প্রকৃত অর্থে একজন দার্শনিক। তাঁর স্বভাব ছিল শিশুসুলভ কিন্তু তিনি জীবনকে এমনই এক দৃষ্টিভঙ্গি দিয়ে দেখতে শিখিয়েছেন যে, তিনি বা তার সঙ্গীত অমর হয়ে গিয়েছে। "জিন্দেগি কে সফর মে" কিংবা "জিন্দেগি কা সফর" বা "জিন্দেগি পেয়ার কা গীত" প্রত্যেকটি গানের মধ্য দিয়ে তিনি গভীর জীবন দর্শন প্রকাশ করেছেন।
পরিসংখ্যান
কিশোর কুমার সর্বমোট ২,৭০৩টি গান গেয়েছেন, যার মধ্যে ১১৮৮টি হিন্দি চলচ্চিত্রে, ১৫৬টি বাংলা এবং ৮টি তেলুগু ভাষায়।
পুরস্কার
বিজয়:
ফরহাত বানু
ফরহাত বানু ঢাকা নবাব পরিবারের একজন সদস্য এবং ব্রিটিশ ভারতে বঙ্গীয় আইন পরিষদের সদস্য ছিলেন। তার চাচা ছিলেন ঢাকার নবাব, স্যার খাজা সলিমুল্লাহ।
পেশা
ফরহাত বানু ব্রিটিশ রাজ্যের বৃহত্তম আইনসভা বঙ্গীয় আইন পরিষদের সদস্য ছিলেন। তিনি মূল কমিটির সদস্য ছিলেন এবং কমিটিতে ২১ জন নারী সদস্যের একজন তিনি ছিলেন। তিনি বাঙালি বিধানসভায় ১৯৪৪ সালের অরফানজেস এবং উইডো হোম অ্যাক্টের সূচনা করেন। তিনি নারী রক্ষী সমিতির সচিব কুমুদিনী বসুকে বিলটির একটি কপি দেন ।
ব্যক্তিগত জীবন
ফরহাত বানু ১৯১২ সালে ঢাকার নবাব পরিবারের খাজা শাহাবুদ্দিনের সাথে বিয়ে করেন। খাজা শাহাবুদ্দীন পাকিস্তানের উত্তর - পশ্চিম সীমান্ত প্রদেশের গভর্নর ছিলেন এবং পাকিস্তানের মন্ত্রিসভার একজন মন্ত্রী হিসেবে দায়িত্ব পালন করেছিলেন। খাজা শাহাবুদ্দিন ১৯৭৭ সালের ৯ ফেব্রুয়ারি পাকিস্তানের করাচীতে মারা যান। তার বাবা নবাবজাদা খাজা আতিকুল্লাহ ঢাকা নবাব পরিবারের সদস্য ছিলেন এবং তার চাচা স্যার খাজা সালেমুল্লাহ ছিলেন ঢাকার নবাব । তার ছেলে খাজা ওয়াসিউদ্দিন লেফটেন্যান্ট জেনারেল ছিলেন । তার অন্য ছেলে খাজা জাকিউদ্দিন ছিলেন পূর্ব পাকিস্তানের একজন ব্যাংকার। জাকউদ্দিন বিগম বিনো জাকউদ্দিনের সাথে বিয়ে করেছিলেন, তাদের দুই মেয়ে আলমাস জাকউদ্দিন ও ইয়াসমিন মুর্শেদ ও এক পুত্র জহেদ জাকউদ্দিন ছিলেন। তার স্বামীর ভাইপো, হাশমত আরা বেগম খন্দকার ফজলে সোবহানকে বিয়ে করেন, তাদের এক পুত্র, বিখ্যাত অর্থনীতিবিদ রেহমান সোবহান ।
বিশ্বসাহিত্য কেন্দ্র
ইতিহাস
thumb|অধ্যাপক আব্দুল্লাহ আবু সায়ীদ, ২০১৪ আবদুল্লাহ আবু সায়ীদ এর উদ্যোগে ১৭ ডিসেম্বর ১৯৭৮ (বাংলা ১লা পৌষ ১৩৮৫) সালে এই সংগঠন প্রতিষ্ঠিত হয়। "মানুষ তার স্বপ্নের সমান বড়" এই স্বপ্ন নিয়েই বর্তমানে সারা দেশের প্রায় ১৭ লক্ষাধিক ছাত্রছাত্রী বই পড়া কর্মসূচির সাথে জড়িত। এছাড়াও জ্ঞানের বিভিন্ন শাখার আনন্দময় চর্চা ও উৎকর্ষের ভিতর দিয়ে উদার দৃষ্টিসম্পন্ন মানুষ গড়ে তোলার জন্য ২০১৩ সাল থেকে চালু হয়েছে আলোর ইশকুল ও অনলাইনে বইপড়া কর্মসূচি আলোর পাঠশালা। কেন্দ্রে রয়েছে সুবিশাল গ্রন্থাগার, চিত্রকলা প্রদর্শনী কক্ষ, চলচ্চিত্র প্রদর্শনের কক্ষ, গান ও সঙ্গীতের আর্কাইভ সহ আরও অনেক কিছু। ভ্রাম্যমাণ গ্রন্থাগার প্রকল্পের অধীনে সংগঠনটি বাসে করে শহরের বিভিন্ন এলাকায় প্রতিদিন বই প্রেরণের কাজও করে থাকে। সারাদেশব্যপী এ লাইব্রেরীর প্রায় ৭৬টি ভ্রাম্যমাণ গাড়ি আছে। আবদুল্লাহ আবু সায়ীদ রেমন মেগসেসে পুরস্কারে ভূষিত হন তার এই সংগঠনটির জন্য।
কার্যক্রম
thumb|বিশ্বসাহিত্য কেন্দ্রের ভ্রাম্যমাণ গ্রন্থাগার
শাখাভিত্তিক কর্মসূচি
বাংলাদেশের যেখানেই একসঙ্গে দুটি বা তিনটি স্কুল ও একটি বা দুটি কলেজ রয়েছে সেখানে গড়ে উঠেছে বিশ্বসাহিত্য কেন্দ্রের শাখা। এসব শাখায় দু' ধরনের কাজ চলে: thumb|দেশভিত্তিক উৎকর্ষ কার্যক্রমের পুরস্কার বিতরণী উৎসব ২০১১ ২০০৭ সালের হিসাব অনুযায়ী সারাদেশে এ কর্মসূচির ৫০০টি শাখা স্থাপন করা হয়েছে এবং প্রায় ১,০০,০০০ ছাত্র-ছাত্রী নিয়মিতভাবে এতে অংশ নিচ্ছে। গত ২৫ বছরে এ কর্মসূচিতে অংশ নিয়েছে প্রায় ২,৫০,০০০ ছাত্র-ছাত্রী।
২০১৪ সালে বিশ্বসাহিত্য কেন্দ্র মাদারীপুর শাখার ২৫ বছর পূর্ণ হয়।
স্কুল ও কলেজভিত্তিক কর্মসূচি
স্কুল-কলেজের ছাত্রছাত্রীদের জন্যে বইপড়ার পাশাপাশি পর্যাপ্ত সাংস্কৃতিক কর্মকান্ডের ব্যবস্থা করে করে এই কর্মসূচি। এটি পরিচালিত হয় স্কুল-কলেজগুলোর প্রধান শিক্ষক ও অধ্যক্ষের সহযোগিতায় এবং একজন যোগ্য ও সংস্কৃতিবান শিক্ষক বা অধ্যাপকের উদ্দীপ্ত নেতৃত্বে। এখন পর্যন্ত ৮০০ টি স্কুলের ৪২,০০০ ছাত্রছাত্রী এই কার্যক্রমের অন্তর্ভুক্ত হয়েছে।
দীর্ঘমেয়াদী পাঠচক্র
সাহিত্য, দর্শন, বিজ্ঞান, রাজনীতি, অর্থনীতি, সমাজবিদ্যাসহ বিশ্বজ্ঞানের শ্রেষ্ঠ বইগুলোর পঠন-পাঠন এই চক্রের পাঠ্যতালিকার অন্তর্ভুক্ত।
অন্যান্য পাঠচক্র
এই কার্যক্রমের আওতায় বিভিন্ন বিষয়ের ওপর স্বল্পমেয়াদী পাঠচক্র আয়োজিত হয়। এ যাবৎ দর্শন পাঠচক্র, রবীন্দ্র অধ্যয়ন পাঠচক্র, রাজনীতি পাঠচক্র, বিশ্ব ইতিহাস পাঠচক্র, বিজ্ঞান পাঠচক্র– এমনি নানাধরনের পাঠচক্র আয়োজিত হয়েছে ও হচ্ছে।
৩৫ বছর বর্ষপূর্তি অনুষ্ঠান
বিশ্বসাহিত্য কেন্দ্রের ৩৫ বছর পূর্তি উৎসব উপলক্ষে ১৪ মার্চ ২০১৪ তারিখে বিভিন্ন অনুষ্ঠানের আয়োজন করে এই কেন্দ্র। একইসাথে বিশ্বসাহিত্য কেন্দ্রের নতুন ভবনের শুভ উদ্বোধন হয়।
ওহম
thumb| কয়েকটি [[রোধক। রোধকের রোধের মান এর গায়ে অঙ্কিত "কালার কোড" দ্বারা ও'মে প্রকাশ করা হয়। ]] ওহম বা ও'ম (চিহ্ন: Ω, গ্রীক অক্ষর ওমেগা) হল রোধের SI বা আন্তর্জাতিক পদ্ধতির একক। বিখ্যাত জার্মান পদার্থবিজ্ঞানী ও গণিতবিদ জর্জ সায়মন ও'মের নামানুসারে এই এককের নামকরণ করা হয়েছে।
সংজ্ঞা
কোন পরিবাহীর দুই প্রান্তের বিভব পার্থক্যের]মান ১ [[ভোল্ট হলে তার মধ্য দিয়ে যদি ১ অ্যাম্পিয়ার তড়িৎ প্রবাহ চলে তবে সেই পরিবাহকের রোধকে ওহম (Ω) বলে ।
গাণিতিক ভাবে -
এখানে,
বাস্তবক্ষেত্রে তড়িৎ ও ইলেকট্রনিক্সের জগতে শুধু ওহমই নয়, ওহমের বেশকিছু গুনিতকও ব্যবহৃত হয়। যেমন মিলিওহম, কিলোওহম, মেগাওহম, গিগাওহম ইত্যাদি। ।
★ রোধের মান যদি এক হাজার ওহমের সমান বা অতিক্রম করে তাহলে তাকে এক হাজার দিয়ে ভাগ করলে যে মান পাওয়া যায় তাকে ততো কিলো ওহমের রোধ বলা হয়। যেমনঃ
★ রোধের মান যদি এক হাজার মেগা ওহমের সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো গিগা ওহমের রোধ বলা হয়। যেমনঃ ১০০০০০০÷১০০০ = ১০০০ ১০০০÷১০০০ = ১ গিগা ওহম (১০০০ মেগা ওহম) ৫৪৬০০০০÷১০০০ = ৫৪৬০ ৫৪৬০÷১০০০ = ৫.৪৬ গিগা ওহম।
রূপান্তর
তড়িৎ পরিবাহিতার এবং এডমিট্যান্সের এস আই একক হচ্ছে সিমেন্স (চিহ্ন: S)। এই সিমেন্সকে মো বলেও ডাকা হয়। মো হচ্ছে আসলে ইংরেজিতে ওহমকে বিপরীতক্রমে লিখে পাওয়া শব্দ (ohm → mho)। এর এককও ওহমের এককের বিপরীত - ℧।
ব্লেজ পাস্কাল
ব্লেজ পাস্কাল (Blaise Pascal; জুন ১৯, ১৬২৩-আগস্ট ১৬৬২) একজন ফরাসি গণিতজ্ঞ, পদার্থবিদ, উদ্ভাবক, লেখক এবং ক্যাথলিক দার্শনিক। তিনি একজন বিস্ময় বালক ছিলেন। যিনি তার কর সংগ্রাহক বাবার মাধ্যমে শিক্ষা লাভ করেন। পাস্কালের জীবনের শুরুর দিকের কাজ ছিল প্রকৃতি ও ব্যবহারিক বিজ্ঞানের উপর যেখানে প্রবাহী পদার্থের সম্পর্কিত তার বিশেষ গুরুত্বপূর্ণ অবদান ছিল। তিনি প্রথম "চাপ" এবং "শূন্য অবস্থা" ধারণা স্পষ্ট করেন। পাস্কাল বৈজ্ঞানিক পদ্ধতির পক্ষে লিখতেন।
১৬৪২ সালে কিশোর থাকা অবস্থায় তিনি গণনাকারী যন্ত্র উদ্ভাবনে অগ্রনী ভুমিকা পালন করেন। তিন বছর প্রচেষ্টা এবং ৫০টি মডেল তৈরির পর তিনি যান্ত্রিক গণনাকারী যন্ত্র আবিষ্কার করেন। পরের দশ বছরে তিনি এমন বিশটি যন্ত্র উদ্ভাবন করেন। তিনি সারা বিশ্বের প্রথম শ্রেনীর গণিতবিদদের মধ্যে একজন ছিলেন। গবেষণার দুটি প্রধান বিষয় উদ্ভাবনে তিনি বিশেষ অবদান রাখেন। মাত্র ১৬ বছর বয়সে তিনি অভিক্ষেপ জ্যামিতির উপর একটি তাৎপর্যপূর্ন নিবন্ধ লিখেন, পরে তা সম্ভব্যতার তত্ত্বের সাথে সুসঙ্গত হয় যা আধুনিক অর্থনীতি এবং সমাজ বিজ্ঞানকে মারাত্মক প্রভাবিত করেছে।
১৬৪৬ সালে ব্লেজ পাস্কাল এবং তাঁর বোন জাকুলিন ক্যাথলিক ধর্মীয় আন্দোলনের মাধ্যমে শনাক্ত হয়েছিলেন Jansenism নামক এক অপবাদের কারণে। ১৬৫১ সালে তার পিতা মারা যান। ১৬৫৪ সালের শেষের দিকে তিনি রহস্যময় কিছু অভিজ্ঞতার মুখোমুখি হন। তাঁর বৈজ্ঞানিক কর্মযজ্ঞ বন্ধ করে শুরু করেন জীবনের দ্বিতীয় অধ্যায়, নিজেকে নিয়োজিত করেন দর্শন ও ধর্মতত্ত্বে। এই সময় তিনি পাটিগণিতিক ত্রিভুজের উপর একটি গুরুত্বপূর্ণ নিবন্ধন লেখেন। ১৬৫৮ ও ১৬৫৯ সালের মধ্য তিনি বৃত্ত নিয়ে লেখেন এবং বিভিন্ন কঠিন বস্তুর আয়তন নির্ণয়ে তার প্রয়োগ আলোচনা করেন। পাস্কালের স্বাস্থ্য খুবই ভগ্ন ছিল এবং তাঁর ৩৯তম জন্মদিনের পরের মাসেই তিনি মৃত্যুবরণ করেন।
আপনি বর্তমানে লগ ইন করেননি। এই পৃষ্ঠার সম্পাদনার ইতিহাসে আপনার আইপি অ্যাড্রেস সার্বজনীনভাবে সংরক্ষিত হবে। যদি আপনি একটি অ্যাকাউন্ট তৈরি করেন,আপনি আপনার আইপি অ্যাড্রেসকে গোপন রাখতে পারবেন ও অন্যান্য অনেক কিছু সুবিধা পাবেন। আপনার আইপিতে পাঠানো বার্তা আপনার আলাপ পাতায় আপনি দেখতে পারেন। দয়া করে আপনার পরীক্ষামূলক সম্পাদনা সংরক্ষণ করবেন না। আপনি যদি কোন পরীক্ষানিরীক্ষা করতে চান, খেলাঘর
জাজ্ঞি শিবদাসানি
জাগ্গি শিবদাসানি (জন্ম ১৯৫৮) ভারতের অন্যতম সফল ব্রিজ খেলোয়াড়। ১৯৭৬ সালে প্রিমিয়ার হোলকার ট্রফি জিতে ভারতের জাতীয় দৃশ্যে আবির্ভূত হওয়ার পরে, তিনি সমস্ত রকমের জাতীয় শিরোপা জিতেছিলেন, তার মধ্যে অনেক শিরোপাই একাধিকবার জিতেছেন তিনি। তিনি ভেনিসে ১৯৮৮ সালের বিশ্ব টিম অলিম্পিয়াড সহ অসংখ্য আন্তর্জাতিক ইভেন্টে ভারতের প্রতিনিধিত্ব করেছিলেন, যেখানে তার দল মার্কিন যুক্তরাষ্ট্রের কাছে হেরে যাওয়ার আগে সেমিফাইনালে পৌঁছেছিল (শেষ বিজয়ী)। শিবদাসানি মুম্বাই তে থাকেন ।
২০১৮ এশিয়ান গেমসে প্রথমবারের মত ব্রিজ অন্তর্ভুক্ত হলে, তিনি ভারতের প্রতিনিধিত্ব করেন এবং ভারতের হয়ে পদক জয় করেন।
ভ্লাদিমির নাবোকভ
thumb|right|ভ্লাদিমির নাবোকফের বাড়ি। ভ্লাদিমির ভ্লাদিমিরোভিচ নাবোকফ (রুশ: Владимир Владимирович Набоков; উচ্চারণ [vlʌ'dimɪr nʌ'bɔkəf]) (২২শে এপ্রিল ১৮৯৯, সেইন্ট পিটার্সবার্গ – ২রা জুলাই, ১৯৭৭, মোঁত্রো) একজন রুশ-মার্কিন লেখক। তিনি শুরুতে রুশ ভাষায় সাহিত্য রচনা করলেও পরবর্তীতে ইংরেজিতে অভিনব গদ্যশৈলীতে উপন্যাস রচনার জন্য আন্তর্জাতিক খ্যাতিলাভ করেন। এছাড়া লেপিডপ্টেরিতে গুরুত্বপূর্ণ অবদান রাখার জন্য ও বেশ কিছু দাবার সমস্যা উদ্ভাবনের জন্যও তিনি স্মরণীয়।
নাবকফের লোলিটা (১৯৫৫) বিংশ শতাব্দীর অন্যতম গুরুত্বপূর্ণ উপন্যাস হিসেবে পরিচিত। এটি ইংরেজিতে তার সেরা সাহিত্যকর্ম। পেইল ফায়ার (১৯৬২) নামের উপন্যাসটিও বহুল পরিচিত। নাবকফ যে শব্দ নিয়ে খেলতে ও খুঁটিনাটি বিস্তারিত বিবরণ দিতে ভালবাসতেন, দুটি উপন্যাসই তার সাক্ষ্য দেয়।
শৈশব ও শিক্ষা
১৮৯৯ সালের ২২ এপ্রিল (১০ ই এপ্রিল ১৮৯৯ ওল্ড স্টাইল) সেন্ট পিটার্সবার্গে জন্মগ্রহণ করেন, রাশিয়ান এক ধনী এবং বিশিষ্ট পরিবারে,যার শিকড় চৌদ্দ শতকের টাটার রাজকুমার,নাবক মুরজা-এর সন্ধান দেয়। যিনি রূশ সম্রাটের (Tsars) সেবায় নিযুক্ত ছিলেন এবং যার কাছ থেকে পরিবারের নাম প্রাপ্ত হয়। [4] [5] [6 তার পিতা ছিলেন উদার আইনজীবী, রাষ্ট্রনায়ক, এবং সাংবাদিক ভ্লাদিমির দিমিত্রিভিচ নাভোকভ (১৮৭০-১৯২২) এবং তার মা ছিলেন এক মিলিয়নের সোনা-খনির মালিকের নাতনী ইয়েলিনা আভেনিভনা রুকায়াভিসনোকোভা।
ভ্লাদিমির চারজন ছোট ভাইবোনদের মধ্যে সবচেয়ে বড় এবং প্রিয় সন্তান; সের্গেই (১৯০০-৪৫); ওলগা (১৯০৩-৭৮); এলেনা (১৯০৬-২০০০) এবং কিরিল (১৯১২-৬৪)।তিনি সেন্ট পিটার্সবার্গে এবং শহরের দক্ষিণে,ভায়রা অঞ্চলে,সভের্কায়ার কাছাকাছি তে তার শৈশব ও বড় হয়ে ওঠা, তার শৈশব ছিল ' নিখুঁত ' এবং ' বহুজাতিক ', বিভিন্ন কারণে অসাধারণ ছিল। পরিবারে তারা রাশিয়ান, ইংরেজি, এবং ফ্রেঞ্চে ভাষায় কথা বলত, এবং নাবোকভ ছোটবেলা থেকেই ত্রিভাষী ছিলেন। তিনি উল্লেখ করেন যে প্রথম ইংরেজি বইটি তার মা তার কাছে পড়েছিলেন, সেটি ফ্লোরেন্স মন্টগোমেরির লেখা ' মিসআন্ডারস্তুড ' (১৮৬৯)।
১৯১৬ সালে, নাবোকোভের প্রথম কবিতা সংগ্রহ প্রকাশিত হয়, স্টিখি ("কবিতা"), ৬৮ রাশিয়ান কবিতা সংগ্রহে ছিল। সেই সময়ে, নাবোকভ সেন্ট পিটার্সবার্গে টেনিসেভ স্কুলে যোগ দেন, যেখানে তার সাহিত্যিক শিক্ষক ভ্লাদিমির ভাসিলিয়েভিচ গিপিয়ার তার সাহিত্যিক কৃতিত্বের প্রতি সমালোচনা করেছিলেন। ‘স্টিখি’ প্রকাশের কিছু সময় পরে, বিখ্যাত কবি এবং ভ্লাদিমির জিপিয়াসের প্রথম খুড়তুত বোন, একটি সামাজিক অনুষ্ঠানে নাবকভের বাবা কে বলেন,"আপনার ছেলেকে দয়া করে বলুন,যে সে কোনদিনই লেখক হতে পারবে না।"
১৯২২ সালে, ভার্জিনিয়া ট্রিনিটি কলেজ থেকে দ্বিতীয় শ্রেণিতে বি.এ. পাশ করেন।
পরিবার এবং কর্মজীবন
১৯২০ সালে, নাবোকোভের পরিবার বার্লিনে চলে গিয়েছিল, কিন্ত মার্চ ১৯২২ সালে নাবোকভের বাবা বার্লিনে গুলিবিদ্ধ হন এবং পরে মারা যান, বাবা মারা যাওয়ার অল্প সময় পরে, নাবোকভের মা এবং বোন প্রাগ থেকে চলে যায়।যদিও নাবোকভ বার্লিনে থেকে গেলেন, যেখানে তিনি একজন স্বীকৃত কবি ও লেখক হলেন, তার ক্ষুদ্র লেখার আয়ের পরিপূরক, তিনি ভাষা শেখানো, টেনিস ও বক্সিং এর পাঠদান করতেন।
১৯২৩ সালের মে মাসে,বার্লিনে, তার এক রাশিয়ান-ইহুদি নারী ভিরা এভসাইয়েভনা স্লোনামের সঙ্গে দেখা হয় এবং এপ্রিল ১৯২৫ সালে তাকে বিয়ে করেন। তাদের একমাত্র সন্তান, দিমিত্রি, ১৯৩৪ সালে জন্মগ্রহণ করেন।১৯৩৭ সালে, তিনি ফ্রান্সের জন্য জার্মানি ত্যাগ করেন, যেখানে তিনি এক রাশিয়ান মহিলা, ইরিনা গুয়াডানিনির সাথে একটি সংক্ষিপ্ত সম্পর্ক স্থাপন করেন।
১৯৪০ সালের মে মাসে, জার্মান সৈন্য অগ্রসর হয় মার্কিন যুক্তরােষ্ট্রর দিকে, নাবোকভের পরিবার তার ভাই সের্গেইকে ছাড়া মার্কিন যুক্তরাষ্ট্র থেকে পালিয়ে যায়, ৯ জানুয়ারী ১৯৪৫ এ নুয়েঙ্গামে কনসেন্ট্রেশন ক্যাম্পে মারা যান তিনি।
১৯৪১ সালে,নাবোকভ ওয়েলসেলি কলেজের সাহিত্যের লেকচারার হিসেবে যোগ দেন।১৯৪৫ সালে তিনি যুক্তরাষ্ট্রের নাগরিকত্ব লাভ করেন। তিনি পশ্চিমে মার্কিন যুক্তরাষ্ট্রের প্রজাপতি সংগ্রহের ভ্রমণের সময় লোলিটালিখেছিলেন।লোলিটার বিশাল আর্থিক সাফল্যের পর,তিনি ইউরোপে ফিরে আসেন এবং নিজেকে লেখার জন্য বিশেষভাবে উৎসর্গ করেন। ১ অক্টোবর, ১৯৬১, তিনি ও তার স্ত্রী ভিরা,সুইজারল্যান্ডের মন্ট্ররেক্সের "মন্টরেক্স পেলেস হোটেলে" চলে আসেন; তিনি তার জীবনের শেষ পর্যন্ত সেখানেই থাকতেন।
২ জুলাই ১৯৭৭, ভ্লাদিমির নাবোকভ মারা যান।
আবদুল্লাহ কুতুব শাহ
আবদুল্লাহ কুতুব শাহ' (বিভিন্নভাবে অনূদিতও ছিলেন) দক্ষিণ ভারতের কুতুব শাহি রাজবংশের গোলকোন্ডা রাজ্যের সপ্তম শাসক ছিলেন। তিনি ১৬২৬ থেকে ১৬৭২ সাল পর্যন্ত শাসন করেছিলেন।
সুলতান মুহাম্মদ কুতুব শাহের পুত্র আবদুল্লাহ ছিলেন বহুবিবাহ এবং কবিতা ও সংগীতের প্রেমিক। তিনি তাঁর দরবারে ক্ষেত্রায়াকে আমন্ত্রিত করেছিলেন। ক্ষেত্রায়া তাঁর রোমান্টিক কবিতার জন্য পরিচিত।
রাজত্ব
তাঁর রাজত্ব দুঃখ ও সমস্যায় পূর্ণ ছিল। তাঁর একমাত্র সাফল্য ১৬৫২ সালে বিজয়নগর সাম্রাজ্যর সর্বশেষ রাজধানী ভেলোর দখল করে ধ্বংস করে দেওয়া। শাহ জাহানের আদেশে আওরঙ্গজেব চমকপ্রদ ভাবে হায়দ্রাবাদকে দখল করেছিলেন এবং গোলকোন্ডা দুর্গে আবদুল্লাহকে বন্দি করেছিলেন। আবদুল্লাহ আত্মসমর্পণের যুক্তিসঙ্গত শর্তাদি আলোচনার জন্য পরিশ্রম করেছিলেন তবে মুঘলরা তাকে কঠোর শর্ত মেনে নিতে বাধ্য করেছিল। যাইহোক, দুই পরিবারের মধ্যে বৈবাহিক সম্পর্কের মাধ্যমে গুরুতর শর্তগুলি মিটানো হয়েছিল। আবদুল্লাহর দ্বিতীয় কন্যা, পাদশাহ বিবি সাহিবা নামে পরিচিত, আওরঙ্গজেবের বড় ছেলে মুহাম্মদ সুলতান মির্জার সাথে বিবাহ বন্ধনে আবদ্ধ হয়েছিলেন। তিনি তাঁর প্রথম স্ত্রী ছিলেন এবং তাই তাঁর বংশধর মুঘল সম্রাট হওয়ার সম্ভাবনা ছিল দুর্দান্ত। তবে শেষ পর্যন্ত তা ঘটেনি।
এই অসুখী রাজা ১৬৭২ সালে মারা যান এবং তাঁর মেয়ে জামাই আবুল হাসান কুতুব শাহ তাঁর স্থলাভিষিক্ত হন।
পরিবার
আবদুল্লাহর তিন মেয়ে ছিল।
তাহিরপুর ইউনিয়ন
তাহিরপুর ইউনিয়ন‌ বাংলাদেশের সিলেট বিভাগের সুনামগঞ্জ জেলার তাহিরপুর উপজেলার একটি ইউনিয়ন।
অবস্থান ও সীমানা
পূর্বে বালিজুরি ইউনিয়ন,পশ্চিমে দক্ষিণ শ্রীপুর ইউনিয়ন, উত্তরে দক্ষিণ বড়দল ইউনিয়ন, দক্ষিণে শনির হাওর।
প্রশাসনিক এলাকা
১। তাহিরপুর সদর ইউনিয়নে ৯জন ওয়ার্ড সদস্য ও ৩ জন মহিলা ওয়ার্ড সদস্যা রয়েছেন। ২। এই ইউনিয়নটি ১৫ টি গ্রাম নিয়ে অবস্থিত। যথাক্রমে- উজান জামালগড়, ভাটি জামালগড়, গাজীপুর, চিকসা,বীরনগর, জয়নগর, ধুতমা,উজান তাহিরপুর, মধ্য তাহিরপুর, ভাটি তাহিরপুর, ঠাকুরহাটি,গোবিন্দশ্রী,রতনশ্রী, সূর্য্যেরগাও, লক্ষীপুর। ৩। এই ইউনিয়নে একমাত্র বাজার তাহিরপুর বাজার। ৪। এই ইউনিয়নে অবস্থিত নদী বৌলাই নদী। ৫। এই ইউনিয়নে উপজেলার সকল সরকারি অফিস অবস্থিত।
আয়তন ও জনসংখ্যা
আয়তন – ৫২.৪৬ বর্গ কিঃ মিঃ। জনসংখ্যা -২৭৯৫০ জন।
শিক্ষা
শিক্ষার হার : ৪৫%।
শিক্ষা প্রতিষ্ঠান
উল্লেখযোগ্য ব্যক্তিত্ব
বাউল গোলাম মোস্তফা গ্রাম- গাজীপুর
জনপ্রতিনিধি
বর্তমান চেয়ারম্যান- বোরহান উদ্দিন
ইথান হক
২০০১ সালে হক ট্রেইনিং ডে (২০০১) চলচ্চিত্রে পার্শ্বভূমিকায় অভিনয় করেন। এ চলচ্চিত্রটির জন্য পরবর্তীকালে তিনি সেরা পার্শ্বঅভিনেতা বিভাগে স্ক্রিন অ্যাক্টরস গিল্ড পুরস্কার ও একাডেমি পুরস্কারের মনোনয়ন লাভ করেন। এরপর একে একে তিনি বৈজ্ঞানিক কল্পকাহিনীমূলক চলচ্চিত্র গ্যাটাকা (১৯৯৭), মাইকেল আলমেরেদিয়া পরিচালিত হ্যামলেট (২০০০), অ্যাকশনধর্মী রহস্যচলচ্চিত্র অ্যাসল্ট ইন প্রিসিক্ট ১৩ (২০০৫), এবং অপরাধ চলচ্চিত্র বিফোর দ্য ডেভিল নোজ ইউ'র ডেড (২০০৭)-এ অভিনয় করেন।
ব্যক্তিগত জীবন
১৯৯৭ সালে গ্যাটাকা চলচ্চিত্রে অভিনয়ের সময় হকের সাথে উমা থারম্যানের পরিচয় হয়। পরবর্তীতে ১ মে, ১৯৯৮ সালে তারা বিয়ে করেন। এই দম্পতির দুই সন্তান, কন্যা মায়া রে থারম্যান-হক (জন্ম: ৮ জুলাই, ১৯৯৮) এবং পুত্র লিভন রোয়ান থারম্যান-হক (জন্ম: ১৫ জানুয়ারি, ২০০২)। হকের দূরত্বপূর্ণ আচরণ প্রকাশের অভিযোগ করে এই দম্পতি ২০০৩ সালে আলাদা হয়ে যান। এরপর ঐ বছরেই থার‌ম্যান বিবাহবিচ্ছেদের আবেদন করেন। দ্বিতীয়বারের মতো হক বিয়ে করেন জুন ২০০৮-এ। এবার পাত্রী ছিলেন রায়ান শহিউজ, এবং তিনি ছিলেন তার সন্তানদের পরিচারিকা। হক ও শহিউজের কন্যা ক্লিমেন্টাইন জেন হক (জন্ম: ১৮ জুলাই, ২০০৮)-এর জন্মের মাত্র সপ্তাহ কয়েক আগে তাদের বিয়ে হয়।
নিউ ইয়র্ক সিটির ম্যানহাটনের চেলসিতে হকের বসবাস, এবং তিনি কানাডার নোভা স্কোশিয়ার ট্র্যাকাডিতে অবস্থিত একটি দ্বীপের মালিক। হক, তার বাবার দিক থেকে কালজয়ী আমেরিকান নাট্যকার টেনেসি উইলিয়ামসের আত্মীয়। উইলিয়ামস তার দূর সম্পর্কের চাচা হন। রাজনৈতিকভাবে হক যুক্তরাষ্ট্রের ডেমোক্রেটিক পার্টির একজন সমর্থক। এবং তিনি ২০০০, ২০০৪, ২০০৮-এ যথাক্রমে বিল ব্রাডলি, জন কেরি, ও বারাক ওবামাকে সমর্থন দিয়েছে।
রুডলফ কারনাপ
রুডলফ কারণাপ (জার্মান: Rudolf Carnap) (মে ১৮, ১৮৯১ – সেপ্টেম্বর ১৪, ১৯৭০) একজন জার্মান দার্শনিক যিনি ১৯৩৫ সালের আগে ইউরোপে এবং এরপর থেকে মার্কিন যুক্তরাষ্ট্রে সক্রিয় ছিলেন। তিনি ভিয়েনা চক্রের প্রধান সারির সদস্য এবং যৌক্তিক ইতিবাদের প্রখ্যাত সমর্থক।
দার্শনিক কর্ম
কারণাপ জেনা বিশ্ববিদ্যালয়ে স্থান-কালের স্বতঃসিদ্ধ ব্যবস্থা নামের একটি থিসিস লেখার কাজ সম্পন্ন করেন। পদার্থবিদ্যা বিভাগের কাছে তার এ-থিসিস ‘খুব দার্শনিকতাপূর্ণ’ (Too much philosophical) এবং দর্শন বিভাগের ব্রুনো বাউখের কাছে ‘বিশুদ্ধ পদার্থবিদ্যা’ (pure physics) মনে হলো। ব্রুনো বাউখের দীক্ষায় এই থিসিস সম্পন্ন করার সময় তিনি সতর্কতার সাথে কান্তের ক্রিটিক অব পিওর রিজন (critique of pure reason) পড়েছিলেন। ব্রুনো বাউখের পরিদর্শনে তিনি আরো একটি থিসিস লেখার কাজ সম্পন্ন করেন, যেটা অনেকটা গোঁড়া কান্তীয় (Kantian)। এ-থিসিস ‘দার রউম’ (Der Raum, ১৯২২, বাংলায়, ‘স্থান’) নামে প্রকাশিত হয়েছিলো। এই থিসিসে তিনি ফরমাল, ফিজিক্যাল ও পারসেপচ্যুয়াল স্থানের (formal, physical and perceptual (e.g., visual) spaces) মধ্যকার পার্থক্য পরিষ্কার করেন। গাণিতিক যুক্তিবিজ্ঞানের গটলব প্রেগের কোর্সের নিয়মিত ছাত্র ছিলেন। ফ্রেগের কোর্সটা ছিল বার্ট্রান্ড রাসেলের যুক্তিবিদ্যক ও দার্শনিক কাজের উপর। কোর্সটা থেকে তিনি একটা দার্শনিক বোধ লাভ করেন, যেটা পরবর্তীতে তার কাজের সহায়ক হয়েছিলো। তিনি যৌক্তিক অগ্রসরণের সাথে গতানুগতিক দর্শনকে অতিক্রম করার প্রচেষ্টা গ্রহণ করেছেন। তিনি রাসেলকে চিঠি লিখেছেন। রাসেল কারণাপের উপকারের স্বার্থে তার Principia Mathematica থেকে একটা দীর্ঘ গদ্য দেওয়ার মাধ্যমে সাড়া দিয়েছেন। ১৯২৪ ও ১৯২৫ সালের দিকে তিনি ফেনোমেনোলজির প্রবর্তক এডমুন্ড হুসার্ল আয়োজিত এক সেমিনারে উপস্থিত হন। কারণাপ ১৯২৩ সালের কনফারেন্সে হ্যান্স রিচেনবাখের সাথে যখন পরিচিত হন, তখন এক আত্মীযতামূলক প্রেরণা আবিষ্কার করেন। রিচেনবাখ তাকে ভিয়েনা বিশ্ববিদ্যালয়ের অধ্যাপক মরিস শ্লিকের সাথে পরিচয় করিয়ে দেন। শ্লিক কারণাপকে পরবর্তীতে ১৯২৬ সালে তার বিভাগে শিক্ষকতা করার সুযোগ করে দেন। তিনি ভিয়েনা চক্রের সদস্য হন। এ-চক্রের সাথে বিখ্যাত আর যারা ছিলেন: হ্যান্স হ্যান, ফেডরিখ ভাইজম্যান, ওটো নিউরাথ ও হার্বাট ফেইগল। যখন ভিতগেনস্তাইন ভিয়েনা পরিদর্শনে এসেছেন, তার সাথে সাক্ষাৎ করার সুযোগ পান তিনি। তিনি হান ও নিউরাথের সাথে যুক্ত হয়ে ১৯২৯ সালে ভিয়েনা চক্রের মেনিফেস্টো রচনা করেন এবং হ্যান্স রিচেনবাখের সাথে দর্শন-জার্নাল Erkenntnis সম্পাদনা করেন।
যৌক্তিক ইতিবাদ
রুডলফ কারণাপ যৌক্তিক ইতিবাদের প্রখ্যাত প্রখ্যাত সমর্থক।
ছদ্ম-বাক্য
ভাষার যৌক্তিক বিশ্লেষণের উপর গুরুত্ব আরোপ করে তিনি অধিবিদ্যা বর্জন করেন। অধিবিদ্যার বাক্যগুলোকে প্রকৃত বাক্য হিসেবে গণ্য না করে ছদ্ম-বাক্য হিসেবে গণ্য করেন। ফলে এগুলো সত্য মিথ্যা কোনোটাই নয়, বরং অর্থহীন। যেসব বাক্য আপাতদৃষ্টিতে বাক্য বলে প্রতীয়মান হয়, কিন্তু ভাষার যৌক্তিক বিশ্লেষণে টিকে না, সেগুলোকে তিনি ছদ্ম-বাক্য বা ছদ্ম-বচন (pseudo-statement) বলে উল্লেখ করেন। দু’ধরনের ছদ্ম-বাক্য আছে বলে তিনি মনে করেন: প্রথমত, এমন কতগুলো অধিবিদ্যক বচন রয়েছে, যেগুলোর প্রায়োগিক মূল্য আছে বলে সাধারণভাবে মনে করা হয়, কিন্তু ভাষার যৌক্তিক বিশ্লেষণে পড়ে এগুলো ব্যবহারিক গুরুত্ব হারায়; দ্বিতীয়ত, আরেক ধরনের ছদ্ম-বাক্য রয়েছে যার অন্তর্ভুক্ত শব্দগুলো অর্থপূর্ণ হলেও ভাষার যৌক্তিক অন্বয়ের (Logical Syntax of Language) নিয়ম লঙ্ঘনের ফলে অর্থহীন হয়ে পড়ে। অধিবিদ্যক বাক্যগুলো অভিজ্ঞতাভিত্তিক ভাষায় প্রকাশ করা যায় না বলে অর্থহীন। অভিজ্ঞতাভিত্তিক ভাষা এমন সব শব্দ নিয়ে গঠিত যেগুলোর অর্থ ইন্দ্রিয়-প্রত্যক্ষণ থেকে প্রাপ্ত। অধিবিদ্যা অতীন্দ্রিয় সত্তা সম্পর্কে আমাদের কোনো নতুন তথ্য দেয় না। ফলে, সত্তা সম্পর্কীয় এসব বাক্য অর্থহীন।
যাচাইকরণ নীতি
কারণাপ অন্যান্য যৌক্তিক ইতিবাদীর মতোই উল্লেখ করেন, কোনো বাক্য অর্থপূর্ণ হতে হলে তার যাচাইযোগ্যতা (verifiability) থাকতে হবে। তিনি দু’ধরনের যাচাইয়ের কথা উল্লেখ করেন: প্রত্যক্ষ ও পরোক্ষ। প্রটোকল (protocol) উক্তি বা বাক্যকেই সরাসরি প্রত্যক্ষ করা যায়। কারণ এগলো অভিজ্ঞতার আওতায় রয়েছে। পক্ষান্তরে, অন্যান্য বাক্য, যেমন- একক বা বিশিষ্ট (singular proposition) ও সঠিক জাতীয় বাক্য কেবল পরোক্ষভাবে যাচাই করা যায়। পরোক্ষ যাচাই বলতে কারণাপ বুঝিয়েছেন যে, যাচাইযোগ্য কোনো বাক্যকে অন্যান্য পূর্ব-যাচাইকৃত বাক্যের সাথে এমনভাবে নেওয়া যায়, যার ফলে এগুলোকেও প্রত্যক্ষভাবে যাচাইযোগ্য করা যায়। ‘পরম সত্তা অস্তিত্বশীল’ জাতীয় তত্ত্ববিদ্যক বা অধিবিদ্যক বাক্যকে কোনোভাবেই যাচাই করা যায় না। সুতরাং এ-জাতীয় বাক্য সত্যও নয়, মিথ্যাও নয়, বরং অর্থহীন।
কারণাপ পরবর্তীতে ‘যাচাইযোগ্য’ (verifiable) শব্দটি বাদ দিয়ে ‘পরীক্ষাযোগ্য’ (testable) ও ‘নিশ্চয়যোগ্য’ (confirmable) শব্দের পেছনে ধাবিত হন। যে বাক্যের অভিজ্ঞতাভিত্তিক বা প্রায়োগিক মূল্য নেই সেই বাক্য অর্থহীন বলে তিনি মত দেন। অধিবিদ্যা ও নীতিবিদ্যার বাক্যগুলো অভিজ্ঞতাভিত্তিক ভাষায় প্রকাশ করা যায় না বলে এগুলো অর্থহীন।
বাক্য
কারণাপ বলেন, দর্শনের একমাত্র কাজ হচ্ছে বিজ্ঞানের বাক্যসমূহকে যৌক্তিক বিশ্লেষণ করা এবং দর্শন ভাষার যৌক্তিক বিশ্লেষণ ছাড়া আর কিছু নয়। দর্শনের অধিকাংশ কার্যাবলিই যুক্তিবিদ্যক। তার মতে, অসমাধানযোগ্য জটিল সমস্যা সংবলিত দর্শন নামে পরিচিত বিদ্যার স্থান লজিক অব সায়েন্স (logic of science) দখল করে নেয়। কারণাপ তিন ধরনের বাক্যের কথা উল্লেখ করেন, যেমন- পদান্বয়ী বাক্য (syntactical sentence), বস্তুসংক্রান্ত বাক্য (object sentence) ও ছদ্ম-বস্তুসংক্রান্ত বাক্য (pseudo object sentence)। পদান্বয়ী বাক্য ভাষার বর্ণনা দেয়। বস্তুসংক্রান্ত বাক্য প্রাকৃতিক বস্তুর বর্ণনা দেয় এবং ছদ্ম-বস্তুসংক্রান্ত বাক্য বস্তুসংক্রান্ত বাক্য বলে প্রতীয়মান হলেও বিশ্লেষণে পদান্বয়ী বাক্য বলে ব্যক্ত হয়। এভাবে কারণাপ বিজ্ঞানের বাক্যসমূহকে যৌক্তিক বিশ্লেষণ বলে প্রদর্শন করেন এবং ভাষার যৌক্তিক বিশ্লেষণই দর্শনের কাজ বলে অভিমত দেন।
নির্বাচিত প্রকাশনা
For links to Carnap's publications and discussions of his work, see Online bibliography. Under construction, with no entries dated later than 1937.
শালিমার রেল ইয়ার্ড
থাম্ব|শালিমার রেল ইয়ার্ড, হাওড়া শালিমার রেল ইয়ার্ড পণ্য ট্রেনের টার্মিনাস হিসাবে কাজ করেছিল এবং ১৮৮৩ সালে এটির প্রতিষ্ঠার পর থেকে একটি রেল ইয়ার্ড হিসাবে কাজ করেছিল। সম্প্রতি হাওড়া স্টেশনের চাপ কমাতে এটি যাত্রীবাহী ট্রেন স্টেশনের নেটওয়ার্কে আনা হয়েছে। শহরতলির ট্রেনগুলি (ইএমইউ বা লোকাল ট্রেন) ছাড়াও কয়েকটি দূরপাল্লার ট্রেন এখানে চালু করা হয়েছে বা সরানো হয়েছে হাওড়া স্টেশন থেকে। এটি খড়গপুর রেল বিভাগের আওতাধীন।
শালিমার এখনও কলকাতায় একটি গুরুত্বপূর্ণ ট্রান্সশিপমেন্ট পয়েন্ট হিসাবে কাজ করে। শালিমারে বন্দর তীরবর্তী ঘরোয়া কনটেইনার টার্মিনালও আছে । সেখানে আরোএকটি অতিরিক্ত ধারক টার্মিনাল তৈরির প্রস্তাব দেওয়া হয়েছে।
নাদিফ চৌধুরী
নাদিফ চৌধুরী (জন্ম: ১৯ এপ্রিল ১৯৭৭ মানিকগঞ্জে) একজন বাংলাদেশী ক্রিকেটার যিনি বাংলাদেশের অনূর্ধ্ব -১৯ দলের প্রতিনিধিত্ব করেন এবং দেশের হয়ে টি-টোয়েন্টি আন্তর্জাতিক ম্যাচ খেলেন। তিনি ধীর বাঁহাতি অর্থোডক্স বোলার এবং ডানহাতি ব্যাটসম্যান। ঘরোয়া প্রতিযোগিতায় তিনি ঢাকা বিভাগ ক্রিকেট দলের হয়ে প্রথম শ্রেণির ক্রিকেট খেলেন এবং লিস্ট এ ক্রিকেটে ভিক্টোরিয়া স্পোর্টিং ক্লাবের অধিনায়ক ছিলেন। অক্টোবরে ২০১৮ সালে ২০১৮-১৯ বাংলাদেশ প্রিমিয়ার লিগের খসড়া অনুসরণ করে রংপুর রাইডার্স দলে তাকে দলে জায়গা দেওয়া হয়।
আমান্ডা মিলানকে খুন
আমান্ডা মিলানের হত্যাকাণ্ড হচ্ছে ২০০০ সালের ২০ শে জুন নিউ ইয়র্ক সিটির পোর্ট অথরিটি বাস টার্মিনালের কাছে রাস্তায় ২৫ বছর বয়সী রূপান্তরিত লিঙ্গের নারী মিলানকে দুই ব্যক্তির হত্যা করার ঘটনা। এই অনুষ্ঠান রূপান্তরিত লিঙ্গ সম্প্রদায়ের মধ্যে ক্ষোভ উস্কে দেয়। এই ঘটনা জনসাধারণের বিক্ষোভে স্মরণীয় হয়ে আছে এবং বেশ কিছু প্রকাশনায় তা আলোচনা করা হয়েছে।
হত্যা
২০ শে জুন ভোর ৪টায় বাস টার্মিনালে একদল বন্ধুকে ছেড়ে রেখে মিলান ক্যাব ধরার জন্য হাঁটছিল। প্রত্যক্ষদর্শীদের মতে, সেইসময় ডোয়েন ম্যাককুলার নামে এক ব্যক্তি তার কাছে গিয়ে তাকে হয়রানি করে ও হুমকি দিতে শুরু করে। মিলান তার বিরোধিতা করে ও তাকে জিজ্ঞাসা করে যে সে লড়াই চাইছে কিনা। পুলিশ রিপোর্ট অনুযায়ী, সে মিলানকে গুলি করার ও ঘুষি মারার হুমকি দিয়েছিল। প্রত্যক্ষদর্শীরা জানিয়েছেন যে সে প্রত্যাখ্যান করেছিল। সে চলে যাওয়ার সময় ইউজিন সেলেস্টিন নামে আরেক যুবক ম্যাককুলারকে বলে যে তার কাছে একটি ছুরি রয়েছে। ম্যাককুলার এটি ধরে, এবং মিলানের ঘাড়ে ছুরি মারে। ডেভিড অ্যান্ডারসন নামে এক ব্যক্তি ম্যাককুলারকে ঘটনাস্থল থেকে পালাতে সহায়তা করেছিল বলে অভিযোগ।
একজন পথচারী রক্তপাত থামানোর চেষ্টা করে এবং মিলানকে হাসপাতালে নিয়ে যাওয়ার জন্য একটি অ্যাম্বুলেন্স আসে; যাইহোক, তাদের প্রচেষ্টা সত্ত্বেও, তিনি সেন্ট ভিনসেন্ট হাসপাতালে এক ঘন্টারও কম সময়ের মধ্যে মারা যান।
প্রতিক্রিয়া
বার্ষিক এলজিবিটি প্রাইড প্যারেডের কয়েক দিন আগে এই হত্যা সংঘটিত হয়েছিল। ট্রান্সজেন্ডার এক্টিভিস্ট সিলভিয়া রিভেরা মিলানের মৃত্যুর তদন্ত করা হয়েছে এবং মিলানের রাজনৈতিক অন্ত্যেষ্টিক্রিয়ার আয়োজন করেছে এবং অন্যান্য বিক্ষোভের পাশাপাশি বৃহত্তর এলজিবিটি সম্প্রদায় থেকে রূপান্তরকামীদের অধিকার বিচ্ছিন্ন করার দাবি করেছে। কুইর অ্যাক্টিভিস্ট এবং লেখক মাটিল্ডা বার্নস্টাইন সিকামোরের মতে "মিলান একটি এলজিবিটি আন্দোলনের অসমাপ্ত কার্যের প্রতীক হয়ে উঠেছিল, যেখানে প্রায়শই দেখা যেত, 'রূপান্তরকামীদের বাসের পিছনে ফেলে রেখেছিল।' মিলানের হত্যার কারণে রিভেরা একটি রূপান্তরকামী কর্মী দল স্ট্রিট ট্রান্স অ্যাক্টিভিস্ট রেভলিউশনারিস (স্টার) সংস্কার করেছিলেন। রিভেরা নিউ ইয়র্ক সিটি মানবাধিকার আইনে লিঙ্গের একটি বিস্তৃত সংজ্ঞা যুক্ত করার কারণগুলির মধ্যে এই অপরাধের কথা উল্লেখ করেছেন।
দীর্ঘদিনের ট্রান্স এক্টিভিস্ট মেলিসা শ্লার্জ ব্যাখ্যা করেছেন যে ১৯৭০-এর দশকের মাঝামাঝি সময় থেকে তিনি টাইমস স্কোয়ারে ট্রান্স নারীদের হত্যার বিষয়ে পড়েছিলেন, কিন্তু "মিলান মামলাটি যা তাৎপর্যপূর্ণ করে তোলে তা হ'ল আমান্ডা মিলান পর্যন্ত কেউ সাড়া দেয়নি।" শ্লার্জ বলেছিলেন যে সাধারণত সংবাদপত্রগুলি অস্পষ্টভাবে "ট্রান্সপ্যানিকের ইঙ্গিত" ফেলে দিচ্ছিল। শ্লার্জ এই সিদ্ধান্তে উপনীত হন যে, "মিলান শহীদ নয়, বরং একটি সমাবেশের আর্তনাদ হয়ে উঠেছে। তার মৃত্যু কে ঘিরে সক্রিয়তা দেখিয়েছে যে বিশ্ব রূপান্তরকামী রা কুইর সম্প্রদায়ের অন্তর্ভুক্ত - এক্টিভিস্টদের বার্তা হচ্ছে ম্যাথিউ শেফার্ড এবং আমান্ডা মিলানের মধ্যে কোন পার্থক্য নেই। তার মৃত্যুর প্রতিক্রিয়া অ-কুইর সম্প্রদায়কে বলে: যথেষ্ট, আজ সহিংসতা বন্ধ হয়ে গেছে।"
আমান্ডা মিলান এবং দ্য রিবার্থ অফ স্ট্রিট ট্রান্স অ্যাক্টিভিস্ট রেভলিউশনারিজএ বেঞ্জামিন হাইম শেপার্ডের মতে এই মামলা এবং এর ফলে মিডিয়ার মনোযোগ "রূপান্তরকামী সম্প্রদায়কে গ্যালভানাইজ করতে এবং পরিবর্তনকে প্ররোচিত করতে" সহায়তা করেছিল।
পরে
ম্যাককুলারকে দ্বিতীয় ডিগ্রীতে হত্যার জন্য অভিযুক্ত করা হয়েছিল। পরবর্তীতে তিনি দোষ স্বীকার করেন এবং তাকে সতেরো বছরের কারাদণ্ড দেওয়া হয়।
অ্যান্ডারসনকে প্রথম ডিগ্রি প্রসিকিউশনে বাধা দেওয়ার জন্য অভিযুক্ত করা হয়েছিল, এবং সেলেস্টাইনকে অপরাধমূলকভাবে অবহেলিত হত্যাকাণ্ড, চতুর্থ ডিগ্রীতে অপরাধমূলক সুবিধা এবং চতুর্থ ডিগ্রিতে অস্ত্রের অপরাধমূলক দখলের জন্য প্রত্যেকের জন্য একটি অভিযোগ করা হয়েছিল।
বুঢলাড়া
বুধ্লাদা (Budhlada) ভারতের পাঞ্জাব রাজ্যের মানসা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে বুধ্লাদা শহরের জনসংখ্যা হল ২৩,৪৯৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বুধ্লাদা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
বাতাসি পাখি
স্বভাব
বাতাসির বিভিন্ন প্রজাতিকে প্রাচ্য এবং অস্ট্রেলিয়াতে দেখা যায়। বাংলাদেশে মোট ৭ প্রজাতির স্থায়ী এবং ১ প্রজাতির পরিযায়ী বাতাসি আছে।
দৈহিক আকৃতির কারণে এরা অত্যন্ত দ্রুত উড়তে সক্ষম।প্রায় সারাদিনই এরা উড়াউড়ি করে। উড়ন্ত অবস্থাতেই এরা খাদ্য সংগ্রহ করে থাকে। এদের খাদ্য তালিকায় আছে বিভিন্ন কীট-পতঙ্গ যেমন, উই পোকা, জাবপোকা, বোলতা, মৌমাছি, উড়ুক্বু পিঁপড়া ইত্যাদি।
সাধারণত, রাতের বেলায় এরা বাসায় ঘুমিয়ে কাটায়। তবে কোন কোন প্রজাতির বাতাসি প্রজননকালে রাতেও উড়ে বেড়ায়।
মুখ-নিঃসৃত আঠালো লালা এদের বাসা নির্মাণের প্রধান উপাদান। এর মাধ্যমে এরা বাসার উপকরণ জোড়া লাগায়,গাছের সাথে বাসা সংযুক্ত রাখে।তবে প্রজাতিভেদে নির্মাণ কৌশলে ভিন্নতা দেখা যায়। স্ত্রী ও পুরুষ পাখি একত্রে বাসা তৈরি করে, ডিমে তা দেয় এবং বাচ্চাদের লালনপালন করে থাকে।
বাংলাদেশে প্রাপ্ত প্রজাতি
FAMILY: Apodidae
চিড়িং মাছ
চিড়িং মাছ,ডাকুর মাছ বা ডাকার মাছ (ইংরেজি = Mudskipper) Gobiidae পরিবারের Oxudercinae উপপরিবারের অন্তর্ভুক্ত। এটি একটি উভচর মাছ। এই মাছেরা তাদের বক্ষদেশীয় পাখনার সাহায্যে মাটিতে চলাচল করতে পারে। যে এলাকা জোয়ারের সময় পানির নিচে এবং ভাঁটার সময় পানির উপরে থাকে সেখানে অন্যান্য মাছ, সামুদ্রিক শৈবাল বা জোয়ার-ভাটার ফলে তৈরি জলাশয়ে আশ্রয় নিয়ে জোয়ার-ভাটার প্রভাব থেকে নিজেদের আত্মরক্ষা করে। কিন্তু চিড়িং মাছ এই পরিবেশে টিকে থাকার জন্য অভিযোজন ঘটিয়েছে। জলাশয়ের বাইরে এরা নিজেদের অঞ্চল রক্ষা, খাদ্য গ্রহণ সহ বিভিন্ন কাজে সক্রিয় থাকে। ক্রান্তীয়, উপক্রান্তীয়, ক্রান্তীয় ও মেরু অঞ্চলের মধ্যবর্তী এলাকা, ইন্দো-প্যাসিফিক অঞ্চল এবং আফ্রিকা মহাদেশের সংলগ্ন আটলান্টিক তীরে এদের পাওয়া যায়।
প্রজাতি
চিড়িং মাছের সবচেয়ে পরিচিত গণ Periophthalmus। এখন পর্যন্ত ১৮ টি প্রজাতির বর্ণনা দেওয়া গেছে।Periophthalmus argentilineatus একটি বহুল পরিচিত প্রজাতি। ম্যানগ্রোভ বাস্তুতন্ত্র এবং কর্দমাক্ত সমতল বা মাডফ্ল্যাট এ এদের পাওয়া যায়। পূর্ব আফ্রিকা, মাদাগাস্কার, সুন্দরবন এর পূর্বাংশ, দক্ষিণ-পূর্ব এশিয়া থেকে অস্ট্রেলিয়ার উত্তরাঞ্চল, দক্ষিণ-পূর্ব চীন এবং জাপান এর দক্ষিণাংশ, সামোয়া এবং টোঙ্গা দ্বীপ পর্যন্ত এদের বিস্তৃতি। এদের দৈহিক বৃদ্ধি ৯.৫ সেমি. পর্যন্ত হয় এবং এরা মাংসাশী। এরা কাঁকড়া এবং অন্যান্য পোকামাকড় খেয়ে জীবনধারণ করে। Periophthalmus barbaru একমাত্র oxudercine goby যাদের বাসস্থান পশ্চিম আফ্রিকার উপকূল।
ধর্মঠাকুর
thumb|220px|ধর্মরাজতলা, বাঁকুড়া জেলার একটি গ্রামে ধর্মঠাকুর পশ্চিমবঙ্গের রাঢ় অঞ্চলের গ্রামীণ জনসাধারণ কর্তৃক পূজিত একজন হিন্দু দেবতা। তিনি ধর্মরাজ বা কেবলমাত্র ধর্ম নামেও পরিচিত। ধর্মঠাকুর মূলত গ্রামদেবতা। একটি সিঁদুর-মাখানো নির্দিষ্ট আকারবিহীন প্রস্তরখণ্ডে তার পূজা করা হয়। প্রস্তরখণ্ডটি কোথাও কোথাও গাছের তলায় বা উন্মক্ত ক্ষেত্রে "ধর্মঠাকুরের থান" বা "ধর্মরাজতলা"-এ রাখা হয়, কোথাও আবার মন্দিরে রেখে পূজা করা হয়। বৈশাখ, জ্যৈষ্ঠ ও আষাঢ় মাসের পূর্ণিমা তিথিতে অথবা ভাদ্র মাসের সংক্রান্তির দিন ধর্মঠাকুরের বিশেষ পূজা করা হয়ে থাকে। প্রধানত বাউড়ি, বাগদি, হাড়ি, ডোম ইত্যাদি বর্ণের মানুষেরা ধর্মঠাকুরের পূজা করে থাকে। গ্রাম দেবতা রূপে মূলত কালভৈরব কেই ধর্মঠাকুর বলে অনেকেই মনে করেন ।
উৎস
একাধিক হিন্দু দেবদেবীকে ধর্মঠাকুর ধারণার উৎস মনে করা হয়। এঁরা হলেন সূর্য, বরুণ, বিষ্ণু, যম ও শিব। এমনকি বৌদ্ধধর্মের সঙ্গেও ধর্মঠাকুরের সংযোগ অনুমিত হয়। প্রাগৈতিহাসিক যুগে কৃষিকাজ-সংক্রান্ত অলৌকিক বিশ্বাস এই ধারণার আদি উৎস। পরবর্তীকালে আর্যীকরণের যুগে সেই মূল ধারণার সঙ্গে হিন্দু ও বৌদ্ধ ধারণা এসে মিলিত হয়। বর্তমানে সঠিকভাবে মূল ধারণাটির উৎস অনুসন্ধান তাই দুঃসাধ্য কাজ।
সুনীতিকুমার চট্টোপাধ্যায় লিখেছেন, "লোকবিশ্বাসে ধর্মঠাকুর হলেন সর্বোচ্চ দেবতা। তিনিই মহাবিশ্বের স্রষ্টা ও ধারক। তাঁর স্থান ব্রহ্মা, বিষ্ণু ও শিবেরও ঊর্ধ্বে। কোথাও কোথাও তিনিই এই তিন দেবতার সমতুল্য। তবে বৌদ্ধ ধর্মদেবতার সঙ্গে তাঁর কোনো সম্পর্ক নেই।" তিনি আরও বলেছেন যে, ধর্মের গাজন উৎসবের গান ও নাচগুলি স্পষ্টতই অনার্য সংস্কৃতি থেকে উৎসারিত। সম্ভবত এগুলি দ্রাবিড় বা তিব্বতি-চীনা উৎস থেকে আগত।